Kastornoje rajoon
Kastornoje rajoon (vene keeles Касторенский район) on 2. järgu haldusüksus (munitsipaalrajoon) Venemaal Kurski oblasti idaosas. Rajooni keskus on Kastornoje alev. Rajoon piirneb põhjas Lipetski oblastiga, idas Voroneži oblastiga, lõunas Goršetšnoje rajooniga ja läänes Sovetski rajooniga. Rajooni pindala on 1225 km². Elanike arv oli 2012. aastal 17 293, 2007. aastal 20 534 ja 2002. aastal 24 237. Kastornoje rajoonis on 104 asulat, mis kuuluvad 3 linnaasunduse (Kastornoje, Novokastornoje ja Olõmski) ning 13 külaasunduse koosseisu. Rajooni tähtsamad jõed on Veduga ja Olõm.